Covid i Golijat - Puhovski, Žarko (Peščanik NVO, 2020)
Nakon što ga je pogodila serija trauma, svijet se je našao u nedvojbeno neviđenoj situaciji. Nije pritom toliko riječ o tisućama mrtvih, eksploziji bijede i nestašice (čak i tamo gdje toga već dugonije bilo) - jer na sve je to svijet odavno naviknuo. Jedinstvenost je sadašnje situacije, pojavno, iskazana time što je trenutno gotovo polovina čovječanstva u kućnome pritvoru. Ispod te pojavnosti događa se zbiljski prijelom; dalo bi ga se prispodobiti moralnome šoku s kojim se je, prije više od pola tisućljeća, Amerigo Vespucci susreo na Zelenortskim otocima - sve što je kod nas zabranjeno, kod njih je dopušteno, i obratno (vlasništvo, brak...)